## El director general d'Administració Local assistix a la cerimònia d'obertura de València Capital Verda Europea 2024

*** José Antonio Redorat destaca la importància d'esta capitalitat, en la qual el concepte de sostenibilitat “és essencial per al futur dels valencians i valencianes”**

El director general d'Administració Local, José Antonio Redorat, ha assistit a la cerimònia d'obertura de València Capital Verda Europea 2024, jornada inaugural que ha estat presidida per l'alcaldessa de València, María José Catalá.

José Antonio Redorat ha destacat la importància d'esta capitalitat, en la qual el concepte de sostenibilitat “és essencial per al futur dels valencians i valencianes; un desenvolupament sostenible que compta amb la implicació dels 542 municipis de la Comunitat Valenciana en col·laboració amb les administracions públiques, el sector privat i la societat valenciana”.

L'inici de les celebracions de la capitalitat verda congregarà al Palau de la Música de València experts nacionals i internacionals, representants de les principals aliances de ciutats, per a analitzar els cinc eixos temàtics de sostenibilitat urbana que sustenten el programa de València Capital Verda Europea 2024. Les diferents sessions de trobades i debats, els dies 11 i 12 de gener, representen l'arrancada dels 380 actes previstos al llarg de 2024 amb motiu de la capitalitat verda.

Fecha: 11/01/2024